Avanscena

Avanscena – priekinė teatro scenos dalis, nuo raudonos scenos linijos iki rampos, lanku išsikišanti į žiūrovų salę. Dažniausiai avanscena išsikiša nedaug, todėl jos plotas nedidelis. Kai kurių teatrų scenos turi didelę avansceną.

Avanscena dažnai naudojama kaip vaidinimo aikštelė operos ir baleto spektakliuose. Dramos teatruose avanscenoje irgi vaidina, paprastai nedideles scenas prieš uždangą, kurios jungia pagrindines spektaklio dalis. Kai kurie režisieriai į avansceną perkelia ir pagrindinį spektaklio veiksmą, taip jie išplečia panaudojamą scenos erdvę.

Teatras